stanford-oval/wikipedia huggingface dataset:
Gamla stanin metroasema

Gamla stan (suom. Vanhakaupunki) on metroasema Tukholmassa Ruotsissa. Se sijaitsee nimensä mukaisesti Tukholman vanhassakaupungissa. Asema on metron vihreän ja punaisen linjan käytössä, ja se sijaitsee T-Centralenin ja Slussenin asemien välissä. Asemalla on kaksi keskilaituria, joilta läntiseltä liikennöidään pohjoisen suuntaan ja itäiseltä etelän suuntaan vasemmanpuoleisen liikenteen vuoksi. Asema otettiin käyttöön 24. marraskuuta 1957, kun ratayhteys Slussenilta Hötorgetille oli valmistunut. Asemalla on Göran Dahlin ja Britta Carlströmin taidetta. Etäisyys Slussenin asemalle on 480 metriä.
Aiheesta muualla

Kuvia tai muita tiedostoja aiheesta Gamla stanin metroasema Wikimedia Commonsissa
Gran Turismo 5

| Gran Turismo 5 |
| --- | --- |
 Pelin eurooppalainen kansikuva
Kehittäjä:  Polyphony Digital
Julkaisija:  Sony Computer Entertainment
Suunnittelija:  Kazunori Yamauchi
Pelisarja:  Gran Turismo
Julkaistu:  NA 24. marraskuuta 2010EU 24. marraskuuta 2010JP 25. marraskuuta 2010
Lajityyppi:  ajopeli
Pelimuoto:  yksinpeli, moninpeli
Ikäluokitus:  PEGI: 3
Alusta:  PlayStation 3
Jakelumuoto:  Blu-ray
Lisää peliartikkeleitaVideopelien teemasivulla
Infobox OK   : 
Gran Turismo 5 (lyhennettynä GT5) on Gran Turismo -ajopelisarjan viides osa, joka julkaistiin 24. marraskuuta 2010. Se julkaistiin vain PlayStation 3 -konsolille.
Tuki pelin verkkomoninpelille päättyi 30. toukokuuta 2014.
Pelaaminen

Pelaajan edetessä yksinpelissä sijoitustensa mukaan kilpailuissa hän saa kokemuspisteitä ja joko A-Spec tai B-Spec -taso nousee. Ura-tilassa (GT-mode) on kuusi eritasoista sarjaa jotka kaikki sisältävät tietyn määrän erilaisia kilpailuja. Sarjat ovat Beginner, Amateur, Professional, Expert, Extreme ja ne kaikki aukeavat tietyllä tasolla. Myöhemmin aukeaa kuudes sarja, Endurance eli pitkät kilpailut. Niihin kuuluu muun muassa kaksi 24 tunnin kilpailua, jotka tulivat tunnetuksi jo pelisarjan aiemmassa osassa Gran Turismo 4:ssä (joka ei tosin sisältänyt aikanaan vuorokaudenaikavaihtelua). Tasolla 30 aukeaa Sebastian Vettel Challenge, josta voittaa harvinaisen Red Bull X1 Prototype -ajoneuvon. Gran Turismo 5 sisältää kaksi Ferrarin F1 -ajoneuvoa ja yhden Polyphony Digitalin Gran Turismo Formulan.
Pelissä on 1 031 autoa mukaan lukien uusimmat hybridi- ja sähköautot. Pelissä on lisensoituja World Rally Car, NASCAR- ja Super GT -autoja. Uusia ominaisuuksia sarjan aiempiin peleihin nähden ovat muuan muassa uusi fysiikkamallinnus, autojen kaatuminen, autonosien tippuminen radalle, autojen tuonti pelin PlayStation Portable -versiosta sekä joko 2 pelaajan split-screen -moninpeli tai 16 pelaajan verkkopeli.
Gran Turismo 5:ssä on mahdollisuus joillakin pelin omilla radoilla vaihtaa säätä ja vuorokaudenaikaa. Se voi vaihtua itsekseen ajon aikana. Pelissä on mukana myös reaaliaikainen vaurionmallinnus. Lisäksi peliin tuli päivityksellä mekaaniset vauriot, joiden suuruutta voi säätä manuaalisesti. Pelissä voi ajaa myös yöllä, ajaa karting-kisoja ja tehdä että muokata omia ratoja. Pelissä on mm. Top Gearin testirata ja monia muita uusia ratoja.
Pelin grafiikkataso on vanhoihin sarjan peleihin verrattuna parantunut huomattavasti edeltäjiinsä nähden. Lähes fotorealistisiin grafiikoihin yltävät autot sisältävät yli 500 000 polygonia. Gran Turismo 5 Prologuessa autoissa on keskimäärin 200 000 polygonia autoa kohden.
GT5:n alkuvideon artistina toimi My Chemical Romance -yhtye kappaleellaan ”Planetary (Go!)”.
Tuki verkkopelille päättyi 30. toukokuuta 2014.
Vastaanotto

Peli on saanut IGN:n arvostelussa arvosanaksi 8.5/10.
Myynti

Peli on myynyt 7,43 miljoonaa kappaletta.
Aiheesta muualla

Gran Turismo 5 MobyGamesissa (englanniksi)
Gran Turismo 5:n viralliset sivut
Gran Turismo 5 IGN.com:ssa
Grebo

| Grebo> Tiedot |
| --- | --- |
Alue:   Liberia
Puhujia:  265,000
Kielitieteellinen luokitus
Kielikunta:  nigeriläis-kongolaiset kielet
Kieliryhmä:  atlantinkongolaiset kielet voltankongolaiset kielet kru-kielet
Kielikoodit
ISO 639-2:  grb
ISO 639-3:  grb
 Ohje 
Grebo on nimitys joukolle Liberian kaakkoisosassa puhuttuja kru-kieliä. Grebo voidaan jakaa viideksi erilliseksi kieleksi, mutta yhden kielen sisälläkin murteiden väliset erot ovat huomattavia. Grebolle läheistä sukua ovat Norsunluurannikolla puhutut krumen-kielet.
ISO 639-3 -standardissa grebo on määritelty makrokieleksi, jonka alle kuuluu viisi kieltä: pohjoisgrebo, gboloongrebo, etelägrebo, keskigrebo ja barclayvillengrebo.
Gorky Park

| Gorky Park |
| --- | --- |
 Gorky Park esiintymässä vuonna 2006.
Tiedot
Toiminnassa:  1989–1998
Tyylilaji:  glam rock
Kotipaikka:  Moskova, Venäjä
Laulukieli:  englanti
Jäsenet:  Nikolai Noskov   Aleksei Belov   Aleksandr Minkov   Jan Janenkov   Aleksandr Lvov  
Levy-yhtiö:  Polygram  
Aiheesta muualla
Kotisivut
Infobox OKNimi-testi OK: 
Gorky Park (ven. Парк Горького) on venäläinen rock-yhtye, jonka kulta-aika sijoittuu vuosille 1989–1998. Yhtye on tähän asti julkaissut yhteensä neljä albumia. Gorky Park oli 1990-luvulla hyvin suosittu Yhdysvalloissa ja Kanadassa. Gorky Park tunnetaan venäläisten stereotyyppien, kuten perinteisten venäläisten vaatteiden, balalaikan muotoisen kitaran sekä moukarin ja sirpin logossaan käytöstä.
Kokoonpano

Nikolai Noskov
Aleksei Belov
Aleksandr Minkov
Jan Janenkov
Aleksandr Lvov
Diskografia > Albumit

Gorky Park (1989)
Moscow Calling (1992)
Stare (1996)
Protivofazza (1998)
Moscow Calling (remasteroitu) (2008-2009?)
Diskografia > Kokoelmat

Легенды Русского Рока (Legend of Russian Rock) (1996)
Aiheesta muualla

Kuvia tai muita tiedostoja aiheesta Gorky Park Wikimedia Commonsissa
Yhtyeen virallinen kotisivu (Arkistoitu – Internet Archive)
HMCS Charlottetown

HMCS Charlottetown voi tarkoittaa seuraavia Kanadan laivaston aluksia:
HMCS Charlottetown (1941), Flower-luokan korvetti
HMCS Charlottetown (K244), River-luokan fregatti
HMCS Charlottetown (FFH 339), Halifax-luokan ohjusfregatti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HMCS Charlottetown”, voi hakea sivunnimihaulla, laajalla sivunnimihaulla tai tekstihaulla.
GP2 Espanjan Grand Prix 2007

|  GP2 Espanjan Grand Prix 2007 |
| --- | --- |
 2. osakilpailu 11 osakilpailusta kaudella 2007. 

Päivämäärä:  12. toukokuuta 2007
Sijainti:  Circuit de Catalunya, Barcelona, Espanja
Rata:  Moottorirata   4,655 km

Lauantain kilpailu
Pituus:  38 kierrosta
Sää:   Aurinkoinen
Paalupaikka
Kuljettaja:   Timo Glock
Talli:  iSport International
Aika:  1.27,713
Nopein kierros
Kuljettaja:   Kazuki Nakajima
Talli:  DAMS
Aika:  1.29,989 (kierroksella 36)
Palkintokoroke
Voittaja:   Bruno Senna  (Arden International)
Toinen:   Timo Glock  (iSport International)
Kolmas:   Lucas di Grassi  (ART Grand Prix)
Sunnuntain kilpailu
Pituus:  25 kierrosta
Sää:   Aurinkoinen
Paalupaikka
Kuljettaja:  {{{{{paalulta lähtijän maa genetiivissä2}}} lippu}} {{{paalulta lähtijä2}}}
Talli:  {{{paalulta lähtijän talli2}}}
Aika:  {{{paaluaika2}}}
Nopein kierros
Kuljettaja:   Timo Glock
Talli:  iSport International
Aika:  1.30,629 (kierroksella 16)
Palkintokoroke
Voittaja:   Timo Glock  (iSport International)
Toinen:   Javier Villa  (Racing Engineering)
Kolmas:   Lucas di Grassi  (ART Grand Prix)
GP2 Espanjan Grand Prix 2007 oli GP2-kauden 2007 toinen osakilpailu, joka ajettiin 12.–13. toukokuuta Circuit de Catalunyan moottoriradalla Espanjassa. Kilpailu ajettiin Formula 1:sten Espanjan GP:n ohessa.
Lauantain kilpailun voitti Ardenin Bruno Senna, jolle voitto oli uran ensimmäinen. Sunnuntain kilpailun voitti iSportin Timo Glock.
Tulokset > Aika-ajot

| Sija | Nro | Kuljettaja | Talli | Aika | Ero |  |  |
| --- | --- | --- | --- | --- | --- | --- | --- |
| 1. | 5 |  Timo Glock | iSport International | 1.27,713 |  |  |  |
| 2. | 6 |  Andreas Zuber | iSport International | 1.28,102 | +0,389 |  |  |
| 3. | 25 |  Giorgio Pantano | Campos Grand Prix | 1.28,484 | +0,771 |  |  |
| 4. | 2 |  Lucas di Grassi | ART Grand Prix | 1.28,681 | +0,968 |  |  |
| 5. | 22 |  Kazuki Nakajima | DAMS | 1.28,696 | +0,983 |  |  |
| 6. | 23 |  Nicolas Lapierre | DAMS | 1.28,712 | +0,999 |  |  |
| 7. | 17 |  Mike Conway | Super Nova International | 1.28,717 | +1,004 |  |  |
| 8. | 7 |  Bruno Senna | Arden International | 1.28,762 | +1,049 |  |  |
| 9. | 26 |  Borja García | Durango | 1.28,808 | +1,136 |  |  |
| 10. | 16 |  Luca Filippi | Super Nova International | 1.28,941 | +1,228 |  |  |
| 11. | 27 |  Karun Chandhok | Durango | 1.29,025 | +1,312 |  |  |
| 12. | 9 |  Antônio Pizzonia | Petrol Ofisi FMS International | 1.29,146 | +1,433 |  |  |
| 13. | 4 |  Roldán Rodríguez | Minardi Piquet Sports | 1.29,349 | +1,636 |  |  |
| 14. | 3 |  Alexandre Negrão | Minardi Piquet Sports | 1.29,494 | +1,781 |  |  |
| 15. | 18 |  Sakon Yamamoto | BCN Competicion | 1.29,552 | +1,839 |  |  |
| 16. | 12 |  Kōhei Hirate | Trident Racing | 1.29,574 | +1,861 |  |  |
| 17. | 8 |  Adrian Zaugg | Arden International | 1.29,698 | +1,985 |  |  |
| 18. | 24 |  Vitali Petrov | Campos Grand Prix | 1.29,717 | +2,004 |  |  |
| 19. | 15 |  Sérgio Jimenez | Racing Engineering | 1.29,727 | +2,014 |  |  |
| 20. | 11 |  Pastor Maldonado | Trident Racing | 1.29,810 | +2,097 |  |  |
| 21. | 1 |  Mihail Aljošin | ART Grand Prix | 1.30,026 | +2,313 |  |  |
| 22. | 21 |  Andy Soucek | DPR | 1.30,130 | +2,417 |  |  |
| 23. | 10 |  Jason Tahincioğlu | Petrol Ofisi FMS International | 1.30,392 | +2,679 |  |  |
| 24. | 20 |  Christian Bakkerud | DPR | 1.30,843 | +3,130 |  |  |
| 25. | 19 |  Ho-Pin Tung | BCN Competicion | 1.31,636 | +3,923 |  |  |
| 26. | 14 |  Javier Villa | Racing Engineering | 1.32,173 | +4,460 |  |  |
Lähde:
Giorgio Pantanon, Andy Soucekin ja Sakon Yamamoton sijoitusta pudotettiin kolmella lähtöruudulla.
Kazuki Nakajiman sijoitusta pudotettiin kymmenellä lähtöruudulla Bahrainin kilpailusta.
Tulokset > Lauantain kilpailu

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 7 |  Bruno Senna | Arden International | 38 | 1:02.15,237 | 8 | 10 |
| 2. | 5 |  Timo Glock | iSport International | 38 | +5,333 | 1 | 8+2 |
| 3. | 2 |  Lucas di Grassi | ART Grand Prix | 38 | +29,210 | 3 | 6 |
| 4. | 4 |  Roldán Rodríguez | Minardi Piquet Sports | 38 | +30,204 | 12 | 5 |
| 5. | 26 |  Borja García | Durango | 38 | +48,253 | 8 | 4 |
| 6. | 1 |  Mihail Aljošin | ART Grand Prix | 38 | +52,274 | 21 | 3 |
| 7. | 15 |  Sérgio Jimenez | Racing Engineering | 38 | +55,994 | 19 | 2 |
| 8. | 14 |  Javier Villa | Racing Engineering | 38 | +56,815 | 26 | 1 |
| 9. | 18 |  Sakon Yamamoto | BCN Competicion | 38 | +1.02,269 | 18 |  |
| 10. | 24 |  Vitali Petrov | Campos Grand Prix | 38 | +1.14,113 | 17 |  |
| 11. | 19 |  Ho-Pin Tung | BCN Competicion | 38 | +1.15,050 | 24 |  |
| 12. | 20 |  Christian Bakkerud | DPR | 38 | +1.27,561 | 23 |  |
| 13. | 12 |  Kōhei Hirate | Trident Racing | 38 | +1.27,922 | 14 |  |
| 14. | 21 |  Andy Soucek | DPR | 38 | +1.41,215 | 25 |  |
| 15. | 22 |  Kazuki Nakajima | DAMS | 36 | +2 kierrosta | 15 | 1 |
| Kesk. | 8 |  Adrian Zaugg | Arden International | 21 | Pyörähdys | 16 |  |
| Kesk. | 23 |  Nicolas Lapierre | DAMS | 21 | Moottori | 4 |  |
| Kesk. | 11 |  Pastor Maldonado | Trident Racing | 18 | Moottori | 20 |  |
| Kesk. | 9 |  Antônio Pizzonia | Petrol Ofisi FMS International | 11 | Kolarivauriot | 11 |  |
| Kesk. | 17 |  Mike Conway | Super Nova International | 0 | Kolari (Negrão) | 5 |  |
| Kesk. | 3 |  Alexandre Negrão | Minardi Piquet Sports | 0 | Kolari (Conway) | 13 |  |
| Kesk. | 25 |  Giorgio Pantano | Campos Grand Prix | 0 | Kolari (Filippi) | 6 |  |
| Kesk. | 16 |  Luca Filippi | Super Nova International | 0 | Kolari (Pantano) | 9 |  |
| Kesk. | 27 |  Karun Chandhok | Durango | 0 | Ulosajo | 10 |  |
| Kesk. | 6 |  Andreas Zuber | iSport International | 0 | Vaihdelaatikko | 2 |  |
| Kesk. | 10 |  Jason Tahincioğlu | Petrol Ofisi FMS International | 0 | Vaihdelaatikko | 22 |  |
Lähde:
Tulokset > Sunnuntain kilpailu

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 5 |  Timo Glock | iSport International | 25 | 38.08,585 | 7 | 6+1 |
| 2. | 14 |  Javier Villa | Racing Engineering | 25 | +8,579 | 1 | 5 |
| 3. | 2 |  Lucas di Grassi | ART Grand Prix | 25 | +9,139 | 6 | 4 |
| 4. | 7 |  Bruno Senna | Arden International | 25 | +9,314 | 8 | 3 |
| 5. | 15 |  Sérgio Jimenez | Racing Engineering | 25 | +22,697 | 2 | 2 |
| 6. | 25 |  Giorgio Pantano | Campos Grand Prix | 25 | +23,457 | 22 | 1 |
| 7. | 22 |  Kazuki Nakajima | DAMS | 25 | +25,105 | 15 |  |
| 8. | 9 |  Antônio Pizzonia | Petrol Ofisi FMS International | 25 | +28,026 | 19 |  |
| 9. | 6 |  Andreas Zuber | iSport International | 25 | +28,677 | 20 |  |
| 10. | 12 |  Kōhei Hirate | Trident Racing | 25 | +30,978 | 13 |  |
| 11. | 16 |  Luca Filippi | Super Nova International | 25 | +36,954 | 23 |  |
| 12. | 17 |  Mike Conway | Super Nova International | 25 | +40,398 | 21 |  |
| 13. | 8 |  Adrian Zaugg | Arden International | 25 | +41,259 | 16 |  |
| 14. | 26 |  Borja García | Durango | 25 | +42,933 | 4 |  |
| 15. | 27 |  Karun Chandhok | Durango | 25 | +43,857 | 24 |  |
| 16.† | 24 |  Vitali Petrov | Campos Grand Prix | 24 | Polttoaineen paine | 10 |  |
| 17.† | 11 |  Pastor Maldonado | Trident Racing | 24 | Ulosajo | 18 |  |
| 18.† | 18 |  Sakon Yamamoto | BCN Competicion | 22 | +3 kierrosta/DNF | 9 |  |
| Kesk. | 1 |  Mihail Aljošin | ART Grand Prix | 15 | Pyörähdys | 3 |  |
| Kesk. | 20 |  Christian Bakkerud | DPR | 12 | Selkäkipu | 12 |  |
| Kesk. | 19 |  Ho-Pin Tung | BCN Competicion | 8 | Kolarivauriot | 11 |  |
| Kesk. | 21 |  Andy Soucek | DPR | 1 | Kolarivauriot | 14 |  |
| Kesk. | 10 |  Jason Tahincioğlu | Petrol Ofisi FMS International | 0 | Kolarivauriot | 26 |  |
| Kesk. | 4 |  Roldán Rodríguez | Minardi Piquet Sports | 0 | Kolarivauriot | 5 |  |
| DNS | 23 |  Nicolas Lapierre | DAMS | 0 | Moottori | 17 |  |
| DNS | 3 |  Alexandre Negrão | Minardi Piquet Sports | 0 | Ei startannut | 25 |  |
Lähde:
Muuta

Mihail Aljošin teki debyytin ART:lla korvaten Michael Ammermüllerin.
iSportin ensimmäinen eturivi.
Timo Glockin ensimmäinen paalupaikka.
Bruno Sennan ensimmäinen voitto.
Lucas di Grassin ja Javier Villan ensimmäinen palkintosija.
Mihail Aljošin ja Sérgio Jimenezin ensimmäiset pisteet.
Ardenin ensimmäinen voitto sitten Valencian GP:n 2006.
Harlekiini (täsmennyssivu)

Harlekiini voi tarkoittaa seuraavia:
harlekiini, palvelijan tyyppihahmo commedia dell'artessa
harlekiini, eräs koirien väritys
harlekiinit, varpuslintujen heimo
Harlekiini-kirjat, Harlequin-kustantamon romanttiset viihdelukemistot
Harlekiini (myöh. Harlekiini-Klubi), 1990-luvulla esitetty lastenohjelma
Harlekiini, Gino Severinin öljyvärimaalaus kankaalle vuodelta 1938
Harlekiini, klovniteemaisia superrikollisia DC Comicsin sarjakuvissa
"Harlekiino", venäläisen Alla Pugatšovan kappale.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Harlekiini”, voi hakea sivunnimihaulla, laajalla sivunnimihaulla tai tekstihaulla.
Harlekiini

Colombina ja Harlekiini Kööpenhaminan Tivolin esityksessä.
Harlekiini (ital. arlecchino, ransk. arlequin) on koominen, zanneihin eli köyhälistöön kuuluva
palvelijan tyyppihahmo commedia dell'artessa. Harlekiinihahmo esiintyy myös myöhemmissä pantomiimiesityksissä. Harlekiini on  kevytmielinen ja nokkela herrasmiehen nuori miespalvelija sekä palvelustytön liehittelijä. Harlekiini on yleensä näytelmissä johtava palvelija, joka on juonen kannalta keskeisessä asemassa .
Hahmon nimi on peräisin hellequinista, joka oli keskiaikaisissa ranskalaisissa näytelmissä esiintynyt koominen paholainen. Harlekiini nousi 1500-luvun jälkipuoliskolla vähitellen tärkeään asemaan teatteriesityksissä.
Commedia dell'arten alkuvaiheessa 1500-luvun puolivälissä Harlekiini kuului zanneihin, ovelien ja ahneiden palvelijoiden joukkoon. Harlekiini oli aluksi pelkurimainen ja taikauskoinen, ja häntä vaivasi jatkuva rahan ja ruoan puute. 1600-luvun alkuun mennessä Harlekiinista oli tullut uskollinen palvelija, kärsivällinen, hyväuskoinen ja rakastunut. Viimeksi mainittu ominaisuus johti hänet usein vaikeuksiin, joista hän onnistui selviytymään nokkeluutensa ja loputtoman hyväntuulisuutensa avulla. Harlekiinilla oli löyhä moraali, mutta muista commedia dell'arten palvelijahahmoista poiketen Harlekiini ei ollut luonteeltaan ilkeä, eikä kantanut kaunaa tai kostanut niille, jotka olivat petkuttaneet häntä.
Vuoden 1700 jälkeen Harlekiini otettiin mukaan teattereiden komedioiden pantomiimiesityksiin, mutta sille annettiin uusi rooli – Harlekiinista tuli yksi nuorista rakastavaisista. Tässä roolissa Harlekiini esiintyy nykyisin pantomiimiesityksissä, esimerkiksi Kööpenhaminan Tivolissa.
Harlekiinin asu koostui alun perin talonpoikaispaidasta ja pitkistä housuista, joita oli paikkailtu monilla eri paria olevilla  kangastilkuilla. Myöhemmin se kehittyi tiukasti istuvaksi puvuksi, joka oli koristeltu värikkäillä kolmioilla ja vinoneliöillä, ja siihen kuului myös keppi tai puinen miekka. Harlekiinilla on lisäksi kasvoillaan musta puolinaamio. Harlekiini puhui aluksi riettaasti ja töykeästi, mutta hahmon kielenkäyttö on ajan myötä muuttunut hillitymmäksi.
Harlekiinin esikuvan mukaan kehittyneitä kansallisia ilveilijähahmoja ovat Espanjassa Gracioso ja Saksassa Hanswurst.
Harry Wulff

Harry Fredrik Wulff (20. lokakuuta 1920 Helsinki – 11. syyskuuta 2007 Helsinki) oli suomalainen kauppias, yrittäjä ja yritysjohtaja, joka sai kauppaneuvoksen arvonimen.
Wuylffin vanhemmat olivat kauppaneuvos Einar Wulff ja Anna Helena Louise Friedrike Keil ja puoliso vuodesta 1952 Gunnel Marita Tjeder. Wulff valmistui merkonomiksi Suomen Liikemiesten Kauppaopistosta 1946 ja teki opintomatkoja Keski-Eurooppaan ja Yhdysvaltoihin. Hän oli isoisänsä Thomas Wulffin perustaman ja isänsä pitkään johtaman Wulff-yhtiön varatoimitusjohtaja 1951–1960, toimitusjohtaja 1960–1975 ja hallituksen puheenjohtaja 1976–1987. Wulff oli myös Fennopen-yhtiön toimitusjohtaja 1952–1982 ja hallituksen puheenjohtaja vuodesta 1983 sekä Fenno-Paperi-yhtiön toimitusjohtaja 1961–1975 ja hallituksen puheenjohtaja 1976–1980. Hänellä oli myös useita luottamustehtäviä kaupan ja muilla aloilla.  Jatkosodassa Wulff palveli 1942–1943 Syvärillä ja Raskas Patteristo 21:ssä Talin–Ihantalan taistelussa 1944. Kauppaneuvoksen arvonimen Harry "Bubi" Wulff sai 1981.
Giovanni da Cascia

Giovanni da Cascia (myös Giovanni da Firenze tai Giovanni de Florentia; n. 1270 Cascia – n. 1350 Firenze) oli italialainen säveltäjä.
Da Cascia oli urkuri ja todennäköisesti kuoromestari Santa Maria del Fioressa. Noin vuodesta 1329 hän työskenteli Mastino II della Scalan hovissa Veronassa. Hän työskenteli myös Padovassa ja Milanossa. Da Cascia oli Jacopo da Bolognan ja Maestro Pieron kanssa vakiinnuttamassa madrigaalien ja caccioiden asemaa italialaisessa musiikkielämässä. Hänen säilyneeseen tuotantoonsa kuuluu kuusitoista madrigaalia ja kolme cacciaa. Kronikoitsijat Filippo Villani ja Franco Sacchetti viittasivat da Casciaan kirjoituksissaan. Simone de' Prodenzanin kirjoituksista päätellen da Cascian musiikkia levitettiin yhä noin 70 vuotta hänen kuolemansa jälkeen.
Aiheesta muualla

IMSLP: nuotteja
Hankikorri

| Hankikorri |
| --- | --- |

Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Niveljalkaiset Arhtropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Koskikorennot Plecoptera
Alalahko::  Euholognatha
Yläheimo::  Polyneoptera
Heimo::  Rantusiipikorrit Taeniopterygidae
Alaheimo::  Taeniopteryginae
Suku::  Taeniopteryx
Laji::  nebulosa
Kaksiosainen nimi
 Taeniopteryx nebulosa  Linnaeus 1758 
Katso myös
   Hankikorri Commonsissa 
Infobox OKNimi-testi OK: 
Hankikorri (Taeniopteryx nebulosa) on rantusiipikorrien heimoon kuuluva laji. Sillä on erittäin pitkät tuntosarvet ja perälisäkkeet. Takaruumiissa on okaita. Kidukset sijaitsevat lähellä raajoja. Kotelosta kuoriutuminen tapahtuu jäiden lähdön jälkeen. Hankikorri lentää aurinkoisella säällä. Sitä esiintyy virtaavissa vesissä vesikasvillisuuden seassa.
Guttet-Feschel

Guttet-Feschel kuuluu Leukin hallintoalueeseen
Guttet-Feschel on kunta Sveitsissä, Wallisin kantonin saksankielisessä osassa. Se sijaitsee Rhônen laakson pohjoisella rinteellä, noin 1 300 metrin korkeudessa. Kunnan pinta-ala on 10,5 km², ja se kuuluu Leukin alueeseen. Vuoden 2008 lopussa kunnan väkiluku oli 401.
Guttet-Feschel syntyi vuonna 2000, kun Guttetin ja Feschelin kunnat yhdistyivät.
Kunnan asukkaiden perinteinen elinkeino on ollut maatalous, jonka merkitys on kuitenkin romahtanut. Iso osa kuntalaisista käy nykyään töissä Rhônen laakson kaupungeissa. Guttet-Feschelistä on linja-autoyhteydet Leukiin, Albineniin sekä Leukerbadiin . Guttet-Feschelissä on lähikuntien yhteinen peruskoulu.
Aiheesta muualla

Guttet Sveitsin historiallisessa tietosanakirjassa (saksaksi)
Feschel Sveitsin historiallisessa tietosanakirjassa (saksaksi)
Greed

| Greed |
| --- | --- |

Pääosissa:  Petteri Ahomaa
Alkuperäiskieli:  englanti
Verkko:  MTV3
Esitetty:  13. lokakuuta 2000 –  15. elokuuta 2003
Tuotanto
Tuotantoyhtiö(t):  Fremantle Entertainment Oy
Aiheesta muualla
IMDb 
Greed (tyyliteltynä gr€€d) oli MTV3:n visailuohjelma, jota lähetettiin vuosina 2000–2003.
Greed on englantia ja tarkoittaa ahneutta, mikä kuvastaa ohjelman luonnetta. Ohjelma perustuu yhdysvaltalaiseen formaattiin, ja Ruotsin televisiossa vastaavan ohjelman nimenä oli Vinna eller försvinna. Greedin juontajana toimi Petteri Ahomaa.
Ohjelmassa valittiin joukkue karsintakysymyksen perusteella. Parhaiten vastannut pääsi joukkueen kapteeniksi. Kultakin joukkueen jäseneltä kysyttiin kysymys vuorotellen, ja kapteenilla oli oikeus muuttaa vastausta. Väärästä vastauksesta joukkue putosi pois. Lisäksi ohjelmaan sisältyi kaksintaistelutilanteita (terminaattori), joissa hävinnyt osapuoli putosi pois joukkueesta. Kunkin kierroksen jälkeen joukkue sai päättää, jatkaako se kilpailua. Kilpailussa oli mahdollisuus voittaa enimmillään 170 000 euroa (markka-aikana miljoona markkaa).
Aiheesta muualla

Greedin sivut Web Archivessa
Harry Winter

Harry Winter (oik. Horst Winter, 24. syyskuuta 1914 Bytom, Saksan keisarikunta – 3. joulukuuta 2001 Wien, Itävalta) oli saksalais-itävaltalainen laulaja, muusikko ja orkesterinjohtaja. Winter oli kotoisin Ylä-Sleesiasta, josta muutti perheineen Berliiniin Sleesian kansannousujen jälkeen. Winter opiskeli viulun- ja klarinetinsoittoa Berliinin musiikkikorkeakoulussa ja soitti jazz- ja swingorkestereissa. Natsihallinnon aikaan Winter sopeutui Reichsmusikkammerin määräyksiin, ja keskittyi laulamiseen. Wehrmachtin sotilaana Winter joutui vangiksi toisen maailmansodan jälkeen.[lähde? ]
Vapauduttuaan Winter muutti Wieniin, jossa esiintyi Wienin konserttitalossa ja perusti oman tanssiorkesterin 1946. Hänen swingkonserteistaan tuli suosittuja liittoutuneiden miehittämässä Itävallassa. Winter sai levytyssopimuksen ja pääsi orkestereineen esiintymään useisiin radio-ohjelmiin. 1948 Winter levytti kappaleen Und jetzt ist es still, josta tuli vuonna 1995 suosittu Björkin esittämänä englanninkielisenä versiona It's Oh So Quiet.[lähde? ]
Winter edusti Itävaltaa vuoden 1960 Eurovision laulukilpailussa kappaleella Du hast mich so fasziniert. Kappale sijoittui 13 kilpailijan joukosta seitsemänneksi. Vuonna 1977 Winteristä tuli perinteisen itävaltalaisen Hoch- und Deutschmeister -sotilasorkesterin kapellimestari.[lähde? ]
Käännös suomeksi
Gropen (Skytteholm)

Gropenin etelärinnettä vuonna 2016.
Gropen (ruots. kuoppa) on suppa, joka sijaitsee Skytteholmin kartanon mailla Ekerön saarella Ekerön kunnassa Ruotsissa. Supan mittasuhteet ovat tavallista suuremmat ja sen näkyy sekä järveltä Mälarenin Långtarmenilta katsottuna ja se erottuu jopa Långtarmenin vastarannalta eli Färingsön saarelta asti selvästi.